AOT ขาดทุนหลังอาน! ไตรมาส 2 โดนอีก 3.6 พันลบ. ครึ่งปีทรุด 7 พันลบ.
AOT ขาดทุนหลังอาน! ไตรมาส 2 โดนอีก 3.6 พันลบ. ครึ่งปีทรุด 7 พันลบ.
13 พ.ค. 2564

บริษัท ท่าอากาศยานไทย จำกัด (มหาชน) หรือ AOT รายงานผลการดำเนินงานงวดไตรมาส 2/64 สิ้นสุด ณ วันที่ 31 มี.ค.64 และงวด 6 เดือนแรกของปี (ระหว่างเดือนต.ค.63 – มี.ค.64) มีกำไรสุทธิ ดังนี้
สำหรับงวดสามเดือนสิ้นสุดวันที่ 31 มีนาคม 2564 ทอท.มีผลการดำเนินงานขาดทุนสุทธิจำนวน 3,644.08 ล้านบาท ในขณะที่งวดเดียวกันของปีก่อนมีกำไรสุทธิจำนวน 3,647.64 ล้านบาท โดยมีรายได้จากการขายหรือการให้บริการลดลง 10,124.50 ล้านบาท หรือร้อยละ 85.06 จากการลดลงทั้งรายได้ เกี่ยวกับกิจการการบิน 6,170.29 ล้านบาท หรือร้อยละ 91.51 และรายได้ที่ไม่เกี่ยวกับกิจการการบิน 3,954.21 ล้านบาท หรือร้อยละ 76.64 เนื่องจาก จำนวนเที่ยวบินและจำนวนผู้โดยสารโดยรวมลดลง รายได้อื่นลดลง 143.36 ล้านบาท หรือร้อยละ 34.66 ค่าใช้จ่ายรวมลดลง 1,689.57 ล้านบาท หรือร้อยละ 22.33 ส่วนใหญ่เกิดจากการลดลงของค่าตอบแทนการใช้ประโยชน์ในที่ราชพัสดุและค่าจ่างภายนอก
ขณะที่ต้นทุนทางการเงินเพิ่มขึ้น 576.72 ล้านบาท หรือร้อยละ 347.21 เนื่องจากดอกเบี้ยจ่ายของหนี้สินตามสัญญาเช่าเพิ่มขึ้น สำหรับภาษีเงินได้ลดลง 1,857.41 ล้านบาท หรือร้อยละ 198.81 สอดคล้องกับผลการดำเนินงานที่ลดลง
สำหรับงวดหกเดือนสิ้นสุดวันที่ 31 มีนาคม 2564 ทอท.มีผลการดำเนินงานขาดทุนสุทธิจำนวน 7,086.06 ล้านบาท ในขณะที่งวดเดียวกันของปีก่อนมีกำไรสุทธิ10,982.36 ล้านบาท โดยมีรายได้จากการขายหรือการให้บริการลดลง 24,052.90 ล้านบาท หรือร้อยละ 85.88 จากการลดลงทั้งรายได้เกี่ยวกับกิจการการบิน 14,285.94 ล้านบาท หรือร้อยละ 90.71 และรายได้ที่ไม่เกี่ยวกับกิจการการบิน 9,766.96 ล้านบาท หรือร้อยละ 79.67 เนื่องจากการลดลงของจำนวนเที่ยวบินและจำนวนผู้โดยสาร รายได้อื่นลดลง 591.59 ล้านบาท หรือร้อยละ 41.49 ค้าใช้จ่ายรวมลดลง 3,054.04 ล้านบาท หรือร้อยละ 19.94 ส่วนใหญ่เกิดจากการลดลงของค่าตอบแทนการใช้ประโยชน์ในที่ราชพัสดุ และค่าจ้างภายนอก
ขณะที่ต้นทุนทางการเงินเพิ่มขึ้น 1,147.49 ล้านบาท หรือร้อยละ 333.84 เนื่องจากดอกเบี้ยจ่ายของหนี้สินตามสัญญาเช่าเพิ่มขึ้น สำหรับภาษีเงินได้ลดลง 4,640.41 ล้านบาท หรือร้อยละ 167.36 สอดคล้องกับผลการดำเนินงานที่ลดลง